ลักษณะการประกอบธุรกิจ

1. ภาพรวมการประกอบธุรกิจในปัจจุบัน

บริษัท ไดนาสตี้ เซรามิค จำกัด(มหาชน) เดิมชื่อบริษัท โรแยลฟลอร์ไทล์ จำกัด
ประกอบธุรกิจหลักเป็นผู้ผลิตและจำหน่ายกระเบื้องเซรามิค เริ่มก่อตั้งเมื่อวันที่ 1 สิงหาคม 2532
และเข้าเป็นหลักทรัพย์จดทะเบียนในตลาดหลักทรัพย์ แห่งประเทศไทย เมื่อวันที่ 3 มกราคม 2535
และได้จดทะเบียนเป็นบริษัทมหาชน เมื่อวันที่ 9 มีนาคม 2537 และเพิ่มทุนจดทะเบียนเป็น 280
ล้านบาท เรียกเก็บเต็มมูลค่าหุ้นละ 10 บาท จำนวน 272 ล้านบาท แล้วเมื่อเดือนมกราคม 2538

ปลายปี 2540 กลุ่มผู้ถือหุ้นและกรรมการของบริษัท ไทล์ ท้อป อินดัสตรี้ จำกัด(มหาชน)
ซึ่งเป็นบริษัทผู้ผลิตกระเบื้องเซรามิคชนิดเดียวกันและมีโรงงานใกล้เคียงกัน
ได้ประมูลซื้อหุ้นสามัญของบริษัทฯ จำนวน 14.9 ล้านหุ้น หรือ คิดเป็นร้อยละ 54.82
ของทุนที่ชำระแล้ว จากผู้ถือหุ้นรายใหญ่ซึ่งเป็นบริษัทเงินทุนแห่งหนึ่ง และ
ได้ปรับปรุงเครื่องจักรให้มีประสิทธิภาพและพัฒนารูปแบบผลิตภัณฑ์ให้มีคุณภาพดี มีสีสันสวยงาม
รวมทั้งปรับเปลี่ยนนโยบายด้านการตลาดโดยเน้นการกระจายสินค้าสู่ผู้บริโภคให้มากขึ้น

ปลายปี 2543 บริษัทได้จดทะเบียนเพิ่มทุนเป็น 408 ล้านบาท โดยแบ่งเป็น 40.8
ล้านหุ้นมูลค่าหุ้นละ 10 บาท
เพื่อนำเงินทุนเพิ่มทุนไปลงทุนขยายกำลังการผลิตโดยการซื้อหุ้นสามัญของบริษัท ไทล์ ท้อป อินดัสตรี้
จำกัด(มหาชน) จากผู้ถือหุ้นเดิมทั้งหมด ทำให้บริษัทฯมีโรงงานของบริษัทไทล์ ท้อป อินดัสตรี้
จำกัด(มหาชน) เพิ่มขึ้นอีก 1 แห่ง มีกำลังการผลิตเพิ่มจากปีละ 5.4
ล้านตารางเมตรเพิ่มขึ้นเป็นปีละ 10 ล้านตารางเมตร โดยปัจจุบันบริษัท ฯ
เป็นผู้ถือหุ้นรายใหญ่ของบริษัท ไทล์ ท้อป อินดัสตรี้ จำกัด(มหาชน) ในสัดส่วนร้อยละ 96.83
และได้แตกมูลค่าหุ้นเหลือหุ้นละ 1 บาท จำนวน 408 ล้านหุ้นถือหุ้นโดยคนไทยร้อยละ 77.41
และโดยชาวต่างประเทศร้อยละ 22.59 (ปิดสมุด ณ วันที่ 28 กุมภาพันธ์ 2549)

ทางด้านการตลาดบริษัทฯ รับซื้อสินค้าทั้งหมดที่ผลิตจากบริษัท ไทล์ ท้อป อินดัสตรี้ จำกัด(มหาชน)
มาจัดจำหน่ายผ่านบริษัทย่อย 3 บริษัท คือ บริษัท พิค แอนด์ เปย์ จำกัด บริษัท เมืองทองเซรามิค
จำกัด และ บริษัท เวิลด์ไวด์ เซรามิค จำกัด ทำให้ประหยัดค่าใช้จ่ายด้านการตลาดและค่าขนส่ง
นอกจากนั้นยังซื้อสุขภัณฑ์ คิ้ว จมูกบันได และกาวยาแนว
มาจำหน่ายเพื่อส่งเสริมให้สินค้าของบริษัทพร้อมใช้งาน ทำให้ยอดขายเพิ่มขึ้น

บริษัทและบริษัทย่อยได้ดำเนินการขยายกำลังการผลิตมาโดยตลอด
มาจนถึงปัจจุบันบริษัทฯมีกำลังการผลิตรวมของทั้งสองบริษัทเพิ่มขึ้นเป็นปีละ 40 ล้านตารางเมตร
ส่งผลให้ยอดขายของบริษัทเพิ่มขึ้นอย่างต่อเนื่อง
ปัจจุบันบริษัทมีส่วนแบ่งการตลาดของสินค้ากระเบื้องเซรามิคที่สูงที่สุดในประเทศ

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิคและรับซื้อกระเบื้องเซรามิคปูพื้น บุผนัง
และตกแต่ง จากบริษัท ไทล์ ท้อป อินดัสตรี้ จำกัด(มหาชน)
ซึ่งเป็นบริษัทย่อยทั้งหมดในราคาขายส่งเพื่อนำมาจัดจำหน่ายให้กับบริษัทย่อย 3 บริษัทคือ
คลังสาขาทั่วประเทศประมาณ 140 แห่งและผู้แทนจำหน่ายในประเทศอีกประมาณ 120
รายทั้งนี้กระเบื้องที่บริษัทและบริษัทย่อยผลิตประกอบด้วย

1.  กระเบื้องเซรามิคปูพื้นและบุผนัง ภายใต้เครื่องหมายการค้า “ไดนาสตี้”

2.  กระเบื้องเซรามิคปูพื้นและบุผนัง ภายใต้เครื่องหมายการค้า “ไทล์ ท้อป”

3.  กระเบื้องเซรามิคตกแต่ง ภายใต้เครื่องหมายการค้า “ไทล์ ท้อป”

4.  กระเบื้องเซรามิคปูพื้นและบุผนัง ภายใต้เครื่องหมายการค้า “โทมาฮ็อค”

5.  กระเบื้องเซรามิคปูพื้นและบุผนัง ภายใต้เครื่องหมายการค้า “จากัวร์”

6.  กระเบื้องเซรามิคปูพื้นและบุผนัง ภายใต้เครื่องหมายการค้า “นาวาร์”

7.  กระเบื้องเซรามิคปูพื้นและบุผนัง ภายใต้เครื่องหมายการค้า “แวลู ”

8.  กระเบื้องเซรามิคปูพื้นและบุผนัง ภายใต้เครื่องหมายการค้า “ แอนนา ”

9.  กระเบื้องเซรามิคปูพื้นและบุผนัง ภายใต้เครื่องหมายการค้า “มัสแตง ”

นอกจากนั้นบริษัท ไดนาสตี้ เซรามิค จำกัด(มหาชน)
ยังเป็นผู้นำเข้ากระเบื้องแกรนิตจากประเทศจีนมาจัดจำหน่ายรวมทั้งเป็นผู้ซื้อสุขภัณฑ์และอื่นๆ เช่น
กาวยาแนว มาเพื่อจำหน่ายภายใต้เครื่องหมายการค้า “ท้อปสติ๊ค”
โดยบริษัทซื้อสินค้าดังกล่าวจากบริษัท สยามสแตนดาร์ด โปรดักส์ จำกัด
ตามขนาดและจำนวนที่บริษัทระบุความต้องการไปยังผู้ผลิตดังกล่าว

2. แผนภูมิการประกอบธุรกิจของกลุ่มบริษัท

3. โครงสร้างรายได้

  1. รายได้จากการขายกระเบื้องเซรามิค ที่ผลิตโดยบริษัท ไดนาสตี้ เซรามิค จำกัด(มหาชน)

  2. รายได้จากการจำหน่ายกระเบื้องเซรามิค ที่ซื้อจากบริษัทย่อย (บริษัท ไทล์ ท้อป อินดัสตรี้
  จำกัด(มหาชน) มาจำหน่ายต่อให้แก่ลูกค้าโดยบวกกำไรจากราคาส่งที่ซื้อจากบริษัทย่อยดังกล่าว

  3. รายได้จากการจำหน่ายกระเบื้องแกรนิตนำเข้าจากจีน ที่นำเข้ามาจำหน่ายในประเทศ

  4. รายได้จากการจำหน่ายสุขภัณฑ์ กาวยาแนว และอื่นๆ ที่ซื้อมาขายไป

  5. รายได้จากการรับรู้ส่วนแบ่งกำไรบริษัท ไทล์ ท้อป อินดัสตรี้ จำกัด(มหาชน) (บริษัทย่อย)
  สัดส่วนที่ถือหุ้นร้อยละ 96.83

  6. รายได้จากการรับรู้ส่วนแบ่งกำไรบริษัทพิค แอนด์ เปย์ จำกัด บริษัทเมืองทอง เซรามิค
  จำกัด บริษัทเวิลด์ไวด์ เซรามิค จำกัด(บริษัทย่อย) สัดส่วนที่ถือหุ้นมากกว่าร้อยละ 95

  7. รายได้จากการรวมกิจการและรับรู้ค่าความนิยมติดลบเป็นรายได้ปีละ 35 ล้านบาท

4. ลูกค้าหลัก 10 รายใหญ่ของบริษัท ( ไม่รวมบริษัทย่อย )

สัดส่วนร้อยละที่ขายได้ต่อยอดขายรวม

1.  บริษัท นวเซ็นเตอร์ จำกัด 6.0 %

2.  บริษัท ชัยเรืองกิจ เซรามิค จำกัด 1.7 %

3.  บริษัท โฮม โปรดักส์ เซ็นเตอร์ จำกัด (มหาชน) 1.2%

4.  บริษัท เซรามิค สแควร์ จำกัด 1.2%

5.  บริษัท แสงชัยพานิชค้าวัสดุ จำกัด 1.1%

6.  บริษัท ต.ณรงค์วัสดุภัณฑ์ จำกัด 1.1%

7.  บริษัท 31 อาร์ต แอนด์ เซรามิค จำกัด 1.0%

8.  บริษัท เซรามิค เอ้าเลท จำกัด 0.9%

9.  บริษัท ดี เอ เซรามิค จำกัด 0.8%

10. ห้างหุ้นส่วนจำกัด น่านรุ่งเจริญเซรามิค 0.8%

5. การจัดส่งสินค้าของบริษัท

  บริษัทฯ ใช้ผู้รับเหมาขนส่งเป็นตัวแทนในการดำเนินการขนส่งสินค้ากระเบื้องเซรามิค สุขภัณฑ์

และอื่นๆ ไปยังลูกค้าของบริษัทฯ
โดยบริษัทหรือผู้เกี่ยวข้องไม่มีส่วนได้เสียหรือถือหุ้นในนิติบุคคลผู้รับเหมาขนส่งสินค้าของบริษัท
ผู้รับเหมาขนส่งหลักที่ขนส่งสินค้าให้แก่บริษัท ได้แก่

1.  บริษัท วี.ซี. โลจิสติกส์ จำกัด

2.  บริษัท เพาเวอร์โลจิสติคส์ จำกัด

3.  บริษัท เกี่ยงตงทรานสปอร์ต จำกัด

4.  ห้างหุ้นส่วนจำกัด สมศักดิ์ศรี ทรานสปอร์ต

5.  ห้างหุ้นส่วนจำกัด ซิสเท็ม ทรานสปอร์ต แอนด์บิวซิเนส

6.  ห้างหุ้นส่วนจำกัด เอ็ม โอ ขนส่ง

7.  ห้างหุ้นส่วนจำกัด บุญประกอบขนส่ง

8.  ห้างหุ้นส่วนจำกัด โลคอสท ทรานสปอร์ต

9.  ห้างหุ้นส่วนจำกัด ภรณ์หมื่นอินทร์

10. ห้างหุ้นส่วนจำกัด ทรัพย์เจริญภัณฑ์

ขนส่งสินค้าด้วย รถบรรทุก 6 ล้อ และ 10 ล้อ หรือ รถพ่วง ตามการบรรทุกที่กฎหมายกำหนด
และผู้รับเหมาแต่ละรายได้ปฏิบัติอยู่ภายใต้กรอบแห่งสัญญาที่เป็นระเบียบปฏิบัติที่ดีของการขนส่งที่มีกับบริษัทฯ
และได้มีการประกันภัยสินค้าและประกันภัยบุคคลที่เกี่ยวข้องในการจัดส่งสินค้าแล้ว
ค่าใช้จ่ายในการขนส่งสินค้าของบริษัทฯ คิดเป็นร้อยละ 7 ของยอดขายรวม

6. โครงสร้างขององค์กร

7. อำนาจการควบคุม

อำนาจการควบคุม บริษัท ไดนาสตี้ เซรามิค จำกัด (มหาชน)

กลุ่มผู้ถือหุ้นใหญ่ซึ่งถือหุ้นและเป็นคณะกรรมการบริษัทเป็นผู้มีอำนาจในการบริหารงานและควบคุม
บริษัท ไดนาสตี้ เซรามิค จำกัด(มหาชน) มีรายชื่อและสัดส่วนการถือหุ้น ณ วันที่ 28 กุมภาพันธ์
2549 ดังนี้

1. นายรุ่งโรจน์ แสงศาสตรา ตำแหน่งประธานคณะกรรมการ ถือหุ้นร้อยละ 24.07

และกรรมการผู้จัดการ

2. นายชัยสิทธิ์ วิริยะเมตตากุล ตำแหน่งกรรมการบริษัท ถือหุ้นร้อยละ 4.23

3. นายสุวิทย์ สมานพันธ์ชัย ตำแหน่งกรรมการบริษัท ถือหุ้นร้อยละ 3.16

4. นางสาวคัทลียา แสงศาสตรา ตำแหน่งกรรมการบริหาร ถือหุ้นร้อยละ 2.70
และเลขานุการบริษัท

5. นายสัญชัย เจนจรัตน์ ตำแหน่งกรรมการรองผู้จัดการ(ผลิต) ถือหุ้นร้อยละ 0.60

คณะกรรมการบริษัท ซึ่งมีอำนาจในการควบคุมบริษัท
แต่มิได้ถือหุ้นซึ่งดำรงตำแหน่งเป็นผู้บริหารบริษัทฯได้แก่

1. พลเอกยุทธศักดิ์ ศศิประภา ตำแหน่งกรรมการอิสระและประธานคณะกรรมการตรวจสอบ

2. พลตำรวจเอกพัชรวาท วงษ์สุวรรณ ตำแหน่งกรรมการอิสระ

3. นางภวัญญา กฤตชาติ ตำแหน่งกรรมการอิสระและกรรมการตรวจสอบ

4. นายสุรศักดิ์ โกสิยะจินดา ตำแหน่งกรรมการอิสระและกรรมการตรวจสอบ

5. นายชนะ สุทธิหวังเจริญ ตำแหน่งกรรมการรองผู้จัดการ(การตลาด)

อำนาจในการควบคุมบริษัทย่อย

บริษัทมีบริษัทย่อยอยู่ 4 บริษัท ซึ่งอยู่ภายใต้การกำกับดูแลของบริษัทแม่ดังนี้คือ

1. บริษัท ไทล์ ท้อป อินดัสตรี้ จำกัด(มหาชน) ซึ่งบริษัท ไดนาสตี้ เซรามิค จำกัด(มหาชน)
ถือหุ้นร้อยละ 96.83 ควบคุมผ่านคณะกรรมการบริษัทบางท่านจากคณะกรรมการในชุดเดียวกัน ได้แก่

1.1 นายรุ่งโรจน์ แสงศาสตรา ตำแหน่งประธานคณะกรรมการบริษัทและกรรมการผู้จัดการ

1.2 นายชนะ สุทธิหวังเจริญ ตำแหน่งกรรมการรองผู้จัดการ(การตลาด)

1.3 นายสัญชัย เจนจรัตน์ ตำแหน่งกรรมการรองผู้จัดการ(ผลิต)

1.4 นางสาวคัทลียา แสงศาสตรา ตำแหน่งกรรมการบริษัทและเลขานุการบริษัท

1.5 นายสุรศักดิ์ โกสิยะจินดา ตำแหน่งกรรมการบริษัท

  2. บริษัท พิค แอนด์ เปย์ จำกัด บริษัทไดนาสตี้ เซรามิค จำกัด(มหาชน) ถือหุ้นร้อยละ 97.79

ควบคุมผ่านคณะกรรมการบริษัทบางท่านจากคณะกรรมการในชุดเดียวกัน ได้แก่

2.1 นายรุ่งโรจน์ แสงศาสตรา ตำแหน่งประธานคณะกรรมการบริษัท

2.2 นายชนะ สุทธิหวังเจริญ ตำแหน่งกรรมการบริษัท

2.3 นางสาวคัทลียา แสงศาสตรา ตำแหน่งกรรมการบริษัท

  3. บริษัท เมืองทอง เซรามิค จำกัด บริษัทไดนาสตี้ เซรามิค จำกัด(มหาชน) ถือหุ้นร้อยละ
  99.98

ควบคุมผ่านคณะกรรมการบริษัทบางท่านจากคณะกรรมการในชุดเดียวกัน ได้แก่

3.1 นายรุ่งโรจน์ แสงศาสตรา ตำแหน่งประธานคณะกรรมการบริษัท

3.2 นายชนะ สุทธิหวังเจริญ ตำแหน่งกรรมการบริษัท

3.3 นางสาวคัทลียา แสงศาสตรา ตำแหน่งกรรมการบริษัท

  4. บริษัท เวิลด์ ไวด์ เซรามิคจำกัด ซึ่งบริษัทไดนาสตี้ เซรามิค จำกัด(มหาชน) ถือหุ้นร้อยละ
  99.93

ควบคุมผ่านคณะกรรมการบริษัทบางท่านจากคณะกรรมการในชุดเดียวกัน ได้แก่

4.1 นายรุ่งโรจน์ แสงศาสตรา ตำแหน่งประธานคณะกรรมการบริษัท

4.2 นายชนะ สุทธิหวังเจริญ ตำแหน่งกรรมการบริษัท

4.3 นางสาวคัทลียา แสงศาสตรา ตำแหน่งกรรมการบริษัท

8. เป้าหมายการดำเนินธุรกิจ

8.1 เป้าหมายปี 2549

บริษัทดำเนินการขยายกำลังการผลิตเพิ่มจาก 40 ล้าน ตรม./ปี เป็น 52 ล้าน
ตรม./ปีโดยสามารถเพิ่มกำลังการผลิตได้ 6 ล้านตรม.ปี ในเดือนมีนาคม 2549 และ อีก 6 ล้าน
ตร.ม. ประมาณปลายปี 2549 ดังนั้นบริษัทจึงวางแผนขยายสาขาร้านค้าปลีกเพิ่มให้ครบ 200
แห่งภายในปี 2549 นี้
เพื่อรองรับกำลังการผลิตที่ขยายเพิ่มโดยบริษัทคาดว่ายอดขายในปีนี้จะเพิ่มขึ้นประมาณ 20 %
จากปีก่อน ในขณะที่ราคาสินค้ายังไม่สามารถปรับตัวได้มากนักเนื่องจากมีการแข่งขันกันสูง
และปริมาณการใช้กระเบื้องมาจากผู้บริโภคที่นำไปใช้งานซ่อมแซม อัตรากำไรขั้นต้นในปี 2549
น่าจะปรับตัวดีขึ้นจากการรับรู้ยอดขายเฉลี่ยที่สูงขึ้น และการประหยัดจากขนาดการผลิต
รวมทั้งจากผลของการปรับเครื่องจักรเพื่อนำพลังงานความร้อนจากกระบวนการผลิตมาใช้ทำให้ประหยัดต้นทุนพลังงานใช้ไฟฟ้าและก๊าซธรรมชาติ

8.2 เป้าหมายปี 2550-2551

แนวโน้มธุรกิจโดยรวมจะยังคงแข็งแกร่ง
โดยบริษัทฯคาดว่าปริมาณความต้องการสินค้าจะเติบโตปีละไม่ต่ำกว่า 10%
นอกจากนี้รายได้จากการขายสินค้าเกษตรที่มีการปรับตัวดีขึ้นเรื่อยๆ
น่าจะเป็นปัจจัยเสริมที่สำคัญต่อความต้องการสินค้าจากที่ลูกค้าส่วนใหญ่ของบริษัทจะอยู่ในต่างจังหวัด
โดยซื้อกระเบื้องเพื่อการซ่อมแซมเป็นส่วนใหญ่

เป้าหมายระยะยาวของบริษัทยังยึดถือนโยบายที่จะทำให้ธุรกิจที่มีอยู่โตอย่างต่อเนื่อง
เน้นการเป็นผู้ผลิตที่มีต้นทุนต่ำสุดและรักษาสัดส่วนการตลาดให้อยู่ในลำดับแรกโดยการขยายฐานลูกค้าให้เพิ่มมากขึ้นผ่านตลาดนัดกระเบื้องซึ่งเป็นสาขาของบริษัทย่อยออกไปให้ครอบคลุมทุกอำเภอที่มีศักยภาพ
ดังนั้นหากความต้องการใช้กระเบื้องยังคงมีอยู่บริษัทฯจะขยายกำลังการผลิตอย่างต่อเนื่องโดยไม่จำเป็นต้องเพิ่มทุนเนื่องจากปัจจุบันอัตราส่วนหนี้สินต่อทุนยังอยู่ในระดับต่ำ
ทั้งนี้ต้องพิจารณาสภาวะการแข่งขันของตลาดเป็นหลัก
และจะคงอัตราผลตอบแทนในการลงทุนเพื่อจ่ายเงินปันผลให้แก่ผู้ถือหุ้นได้อย่างสม่ำเสมอด้วย